OpenLLM-France/wikimedia huggingface dataset:
# Santa Magdalena de Cervera

Santa Magdalena és una església gòtica del segle xiv situada als afores de la ciutat de Cervera, a la comarca de la Segarra. Aquesta està inclosa en l'Inventari del Patrimoni Arquitectònic de Catalunya. Avui només resten algunes parets malmeses.

## Descripció

Del conjunt hospitalari avui només resten les ruïnes del temple de Santa Magdalena, edifici que testimonia la reedificació que tingué lloc a la segona meitat del segle xiv. Una donació del 1377 per a la renovació de l'església i la hipotètica intervenció de l'escultor Jordi de Déu, documentat a la vila a les darreries dels anys setanta, aporten més precisió a la cronologia de la construcció. Aquesta és d'una nau de tres trams i un absis poligonal amb contraforts. L'accés s'efectuava per un doble arc apuntat amb timpà que contenia, amb peanya i dosser, la desapareguda imatge de la santa titular, flanquejada a la llinda per dos escuts, amb un cérvol i els pals reials, elements del signe heràldic de Cervera. L'única coberta conservada és la de l'absis, en volta de creueria, del mateix tipus que la que degué tenir la nau. Aquesta, a mitjan segle xviii, fou substituïda per un embigat que recolzava sobre els arcs transversal dels quals només subsisteix un. La mateixa reforma aixecà la part alta del frontis i uns rudimentària espadanya sobre l'entrada del presbiteri. Aquesta remodelació correspon a un intent de recuperar l'edifici, en decadència des del segle xv, encara que, com a institució benèfica, havia mantingut de manera molt irregular les seves funcions, si més no fins a finals del segle xvi.
L'únic element escultòric que conservava fins al 1963, en què fou robada, era la imatge de Santa Magdalena, atribuïda força versemblantment a Jordi de Déu per Duran i Sampere, estava decapitada des de les darreries del segle xix, si bé els fragments de la seva testa es conserven encara al Museu i Arxiu Històric de Cervera, el qual és, des del 1935, propietari de les restes de l'església.

## Història

Santa Magdalena de Cervera apareix esmentada com a hospital en diferents documents del segle xiii. L'advocació de la Santa i la seva ubicació extramurs fan pensar que ja aleshores s'hi tenia cura de leprosos, dedicació aquesta que ja és explícita el 1328, data en què l'hospital passà a dependre del municipi.

## Referències

* 1 2 «Santa Magdalena de Cervera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 5 gener 2015].

## Enllaços externs

* Història de l'església Arxivat 2016-03-03 a Wayback Machine.
# Bisbat de Mukàtxevo

El bisbat de Mukàtxevo (ucraïnès: Мукачівська дієцезія Римсько-католицької церкви; llatí: Dioecesis Munkacsiensis Latinorum) és una seu de l'Església catòlica a Ucraïna, sufragània de l'arquebisbat de Lviv. Al 2019 tenia 54.000 batejats. Actualment es troba vacant, sota l'administració apostòlica de Mykola Petro Lučok, O.P.

## Territori

L'arxidiòcesi comprèn la Rutènia subcarpàtica (oblast de Transcarpàcia).
La seu episcopal és la ciutat de Mukàtxevo, on es troba la catedral de Sant Martí de Tours.
El territori està dividit en 100 parròquies

## Història

L'administració apostòlica de la Transcarpàcia va ser erigida el 14 d'agost de 1993 amb el decret Quo aptius provideretur de la Sacra Congregació per als Bisbes, prenent el territori a la diòcesi de Satu Mare.
De la institució el 1997 l'administració apostòlica fou confiada a la cura pastoral del nunci apostòlic a Ucraïna, l'italià Antonio Franco.
El 27 de març de 2002 l'administració apostòlica va ser elevada a diòcesi en virtut de la butlla Cum Transcarpatiae del papa Joan Pau II.

## Cronologia episcopal

* Antonio Franco (14 d'agost de 1993 - 7 d'octubre de 1997 renuncià)
* Antal Majnek, O.F.M. (7 d'octubre de 1997 – 28 de gener de 2022 renuncià)
** Mykola Petro Lučok, O.P., des del 28 de gener de 2022 (administrador apostòlic)

## Estadístiques

A finals del 2019, la diòcesi tenia 54.000 batejats.
| any | població | població | població | sacerdots | sacerdots | sacerdots | sacerdots | diàques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diàques | homes | dones | |
| 1997 | 65.000 | ? | ? | 22 | 10 | 12 | 2.954 | | 13 | 26 | 45 |
| 2000 | 54.000 | ? | ? | 31 | 12 | 19 | 1.741 | 1 | 33 | 26 | 45 |
| 2001 | 53.800 | ? | ? | 27 | 7 | 20 | 1.992 | 1 | 34 | 19 | 49 |
| 2002 | 52.000 | ? | ? | 30 | 10 | 20 | 1.733 | 1 | 34 | 19 | 49 |
| 2003 | 52.000 | ? | ? | 27 | 13 | 14 | 1.925 | 1 | 28 | 19 | 49 |
| 2004 | 53.000 | ? | ? | 30 | 16 | 14 | 1.766 | 1 | 14 | 36 | 95 |
| 2010 | 58.000 | ? | ? | 35 | 18 | 17 | 1.657 | 1 | 18 | 53 | 97 |
| 2013 | 58.000 | ? | ? | 39 | 24 | 15 | 1.487 | 1 | 16 | 46 | 97 |
| 2016 | 54.000 | ? | ? | 36 | 22 | 14 | 1.500 | 2 | 15 | 37 | 100 |
| 2019 | 54.000 | ? | ? | 33 | 19 | 14 | 1.636 | 1 | 14 | 37 | 100 |

## Notes

* ↑ Bisbe titular de Giru di Marcello.

## Bibliografia

* (llatí) Decret Quo aptius provideretur, AAS 86 (1994), p. 108
* (llatí) Butlla Cum Transcarpatiae

## Enllaços externs

* Anuari pontifici del 2020 i anteriors, publicat a www.catholic-hierarchy.org a la pàgina Diocese of Mukachevo (Munkács) (anglès)
* Pàgina oficial de l'arxidiòcesi (ucraïnès)(hongarès)(anglès)(alemany)(francès)(eslovac)
* muka1.htm Esquema de la diòcesi a www.gcatholic.org
# Bisbat de Muyinga

El bisbat de Muyinga (francès: Diocèse de Muyinga); llatí: Dioecesis Muyingana) és una seu de l'Església catòlica a Burundi, sufragània de l'arquebisbat de Gitega. Al 2019 tenia 765.000 batejats d'un total de 1.440.900 habitants. Actualment està regida pel bisbe Joachim Ntahondereye.

## Territori

La diòcesi comprèn les províncies de Muyinga i Kirundo a Burundi.
La seu episcopal és la ciutat de Muyinga, on es troba la catedral de Nostra Senyora de Lorda
El territori s'estén sobre 4.767 km² i està dividit en 21 parròquies

## Història

La diòcesi va ser erigida el 5 de setembre de 1968 amb la butlla Divinum mandatum del papa Pau VI, prenent el territori de la diòcesi de Ngozi.

## Cronologia episcopal

* Nestor Bihonda † (5 de setembre de 1968 - 25 de març de 1977 renuncià)
** Sede vacante (1977-1980)
* Roger Mpungu † (6 de març de 1980 - 1 de juliol de 1994 renuncià)
* Jean-Berchmans Nterere † (1 de juliol de 1994 - 5 de maig de 2001 mort)
* Joachim Ntahondereye, des del 14 de desembre de 2002

## Estadístiques

A finals del 2019, la diòcesi tenia 765.000 batejats sobre una població de 1.440.900 persones, equivalent al 53,1% del total.
| any | població | població | població | sacerdots | sacerdots | sacerdots | sacerdots | diàques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diàques | homes | dones | |
| 1969 | 258.418 | 481.000 | 53,7 | 56 | 28 | 28 | 4.614 | | 37 | 37 | 13 |
| 1980 | 228.118 | 473.900 | 48,1 | 37 | 17 | 20 | 6.165 | | 28 | 50 | 10 |
| 1990 | 373.925 | 760.470 | 49,2 | 38 | 21 | 17 | 9.840 | | 29 | 74 | 12 |
| 1999 | 478.371 | 871.443 | 54,9 | 34 | 26 | 8 | 14.069 | | 11 | 98 | 13 |
| 2000 | 516.078 | 949.196 | 54,4 | 37 | 29 | 8 | 13.948 | | 12 | 95 | 14 |
| 2001 | 525.027 | 959.920 | 54,7 | 39 | 30 | 9 | 13.462 | | 13 | 113 | 14 |
| 2002 | 518.325 | 924.657 | 56,1 | 42 | 31 | 11 | 12.341 | | 15 | 95 | 14 |
| 2003 | 545.491 | 963.006 | 56,6 | 37 | 27 | 10 | 14.743 | | 14 | 106 | 14 |
| 2004 | 565.441 | 996.029 | 56,8 | 40 | 29 | 11 | 14.136 | | 15 | 136 | 14 |
| 2013 | 763.035 | 1.537.344 | 49,6 | 57 | 52 | 5 | 13.386 | | 8 | 323 | 16 |
| 2016 | 823.323 | 1.409.906 | 58,4 | 66 | 62 | 4 | 12.474 | | 11 | 152 | 20 |
| 2019 | 765.000 | 1.440.900 | 53,1 | 75 | 69 | 6 | 10.200 | | 13 | 160 | 21 |

## Bibliografia

* Butlla Divinum mandatum (llatí)

## Enllaços externs

* Anuari pontifici del 2020 i anteriors, publicat a www.catholic-hierarchy.org a la pàgina Diocese of Muyinga (anglès)
* Esquema de la diòcesi a www.gcatholic.org
# Blairsville (Pennsilvània)

Blairsville és una població dels Estats Units a l'estat de Pennsilvània. Segons el cens del 2000 tenia 3.607 habitants.

## Demografia

Segons el cens del 2000, Blairsville tenia 3.607 habitants, 1.631 habitatges, i 983 famílies. La densitat de població era de 1.001,9 habitants per quilòmetre quadrat.
Dels 1.631 habitatges en un 25,4% hi vivien nens de menys de 18 anys, en un 46,8% hi vivien parelles casades, en un 10,1% dones solteres, i en un 39,7% no eren unitats familiars. En el 36,3% dels habitatges hi vivien persones soles el 19,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,4% tenia menys de 18 anys, un 6,5% entre 18 i 24, un 27,3% entre 25 i 44, un 22,7% de 45 a 60 i un 21,2% 65 anys o més.
L'edat mediana era de 41 anys. Per cada 100 dones de 18 o més anys hi havia 85,2 homes.
La renda mediana per habitatge era de 30.625 $ i la renda mediana per família de 38.585 $. Els homes tenien una renda mediana de 32.563 $ mentre que les dones 22.049 $. La renda per capita de la població era de 16.771 $. Entorn del 6,8% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blairsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Blairsville». American Fact Finder. Oficina del Cens dels Estats Units, 12-01-2010.
# Bolbitiàcies

Bolbitiaceae és una família de fongs basidiomicets. Consta de 17 gèneres i 171 espècies.

## Descripció

Aquesta família té himenis sobre les làmines, espores marrons i un himenoderma pileipellis.

## Diferències en els gèneres

Bolbitius tenen el capell amb superfície gelatinosa. No tenen vel parcial i són sapròfits.
Conocybe tenen el capell sec en la superfície.
Pholiotina tenen un vel membranós al contrari que en Conocybe els queilocistidis no són capitats.

## Referències

* ↑ Kirk PM, Cannon PF, Minter DW, Stalpers JA.. Dictionary of the Fungi. 10a edició. Wallingford, UK: CABI, 2008, p. 96. ISBN 0-85199-826-7.
# Bhalala

Bhalala fou un petit estat tributari protegit a Jhalawar al Kathiawar, presidència de Bombai. Estava format per un sol poble, amb tres tributaris separats. La seva situació era a 22° 51′ N, 71° 56′ E﻿ / ﻿22.850°N,71.933°E﻿ / 22.850; 71.933. El tribut pagat al govern britànic era de 48 lliures mentre els ingressos eren de 204 lliures.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Bongouanou

Bongouanou és un dels 58 departaments i una ciutat de Costa d'Ivori. És la capital de la regió de Moronou.

## Referències

* ↑ «Regions of Côte d'Ivoire» (en anglès). statoids. [Consulta: 23 març 2015].
# Bossa de suïcidi

Una bossa de suïcidi, també anomenada bossa de sortida, és un dispositiu consistent en una bossa de plàstic amb un cordó, utilitzat per efectuar suïcidis. Si la bossa i la llauna de gas es retiren abans que arribi la mort fa que el mètode de suïcidi sigui difícil d'esbrinar.
S'esmenta per primera vegada en el llibre de Derek Humphry Final Exit (1991), on es descriu com una bossa de plàstic resistent i transparent, amb unes dimensions de 22 × 36 polzades (560 × 910 mm).

## Referències

* ↑ Schön CA, Ketterer T «Asphyxial suicide by inhalation of helium inside a plastic bag». Am J Forensic Med Pathol, 28, 4, desembre 2007, pàg. 364–7. DOI: 10.1097/PAF.0b013e31815b4c69. PMID: 18043029.
* ↑ Auwaerter V, Perdekamp MG, Kempf J, Schmidt U, Weinmann W, Pollak S «Toxicological analysis after asphyxial suicide with helium and a plastic bag». Forensic Sci. Int., 170, 2–3, agost 2007, pàg. 139–41. DOI: 10.1016/j.forsciint.2007.03.027. PMID: 17628370.
* ↑ Ogden RD, Wooten RH «Asphyxial suicide with helium and a plastic bag». Am J Forensic Med Pathol, 23, 3, setembre 2002, pàg. 234–7. DOI: 10.1097/01.PAF.0000022963.33157.9B. PMID: 12198347.
# Bossa truncada

La bossa truncada (Clavaria truncata) és un bolet de la classe dels basidiomicets i de la família de les clavariàcies. De 6 a 12 cm d'alçada, amb forma de porra solcada i de color marró clar. Carn una mica dolça, blanca, prima i buida a la part superior. Comestible però sense valor culinari. Es fa en boscos de coníferes a la tardor. Semblant a la bossa, de color més pujat i amb arrugues més marcades. Pot acumular quantitats significatives de zinc i de l'isòtop radioactiu cesi-137.

## Referències

* ↑ K. Miller, Orson; Miller, Hope. North American mushrooms: a field guide to edible and inedible fungi (en anglès). Globe Pequot, 2006, p. 343. ISBN 978-0-7627-3109-1.
* ↑ Gonen, TF; Yamac M, Cabuk A, Yildiz Z, M; Cabuk, A; Yildiz, Z «Selection of newly isolated mushroom strains for tolerance and biosorption of zinc in vitro» (en anglès). Journal of Microbiology and Biotechnology, 18, 3, 2008, pàg. 483–489. PMID: 18388466.
* ↑ Gaso, MI; Segovia N, Morton O, Lopez JL, Machuca A, Hernandez E, N; Morton, O; Lopez, JL; Machuca, A; Hernandez, E «Radioactive and stable metal bioaccumulation, crystalline compound and siderophore detection in Clavariadelphus truncatus» (en anglès). Journal of Environmental Radioactivity, 97, 1, 2007, pàg. 57–69. DOI: 10.1016/j.jenvrad.2007.03.003. PMID: 17466420.
# Borcová

Borcová és un poble i municipi d'Eslovàquia que es troba a la regió de Žilina, al centre-nord del país.
La primera menció escrita de la vila es remunta al 1302.

## Referències

* ↑ «(eslovac) Slovenské slovníky». [Consulta: 11 febrer 2010].
* ↑ «(eslovac) (anglès) Mestská a obecná štatistika SR». Arxivat de l'original el 16 de novembre 2007. [Consulta: 15 febrer 2010].
# Borda de Gulló

La Borda de Gulló és una borda del terme municipal de la Torre de Cabdella, a l'antic terme de Mont-ros, al Pallars Jussà. És prop, a llevant i una mica per damunt de la Borda de Gaspar, a prop i a migdia de la carretera local que mena als tres pobles de la Coma, Mont-ros, Pobellà i Paüls de Flamisell.

## Referències

* ↑ Institut Cartogràfic de Catalunya
# Blurrg

A l'univers fictici de La Guerra de les Galàxies un Blurrg és una criatura bípeda de grans proporcions, de color verd oliva i aspecte amorf. Eren herbívors i habitaven a les planícies d'Endor. Se sap que un grup de Marauders (Sanyassan) que s'estavellaren en el planeta aconseguiren domesticar-los i fer-los servir com a bèsties de càrrega per a la batalla.
# Bratan

El Bratan, també anomenat Buyan-Bratan, caldera Catur o caldera Tjatur és una caldera situada a Bali, Indonèsia. De forma allargada, amb onze quilòmetres de llarg per sis d'ample, la caldera conté tres llacs: el Bratan, el Buyan i el Tamblingan. Les seves vores oest, nord i est són visibles en forma de cingle que culmina a Penggilingan amb 2.244 metres, mentre la seva vora sud està emmascarada per cons volcànics que sobresurten cap a l'interior de la caldera.

## Referències

* ↑ «Bratan», Global Volcanism Program, Smithsonian Institution. [Consulta: 26 desembre 2006].
# Boucles de la Mayenne 2019

Els Boucles de la Mayenne 2019, 45a edició dels Boucles de la Mayenne, es disputà entre el 6 i el 9 de juny de 2019, sobre un recorregut de 536,5 km dividit en tres etapes i un pròleg. La cursa formava part del calendari de l'UCI Europa Tour 2018, amb una categoria 2.1.

## Equips

En aquesta edició hi prenen part 20 equips, dos UCI WorldTeams, onze equips continentals professionals i set equips continentals:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| Pròleg | 6 de juny | Laval – Laval | pròleg | 4,5 | Dorian Godon | Dorian Godon |
| 2a etapa | 7 de juny | Saint-Berthevin – Changé | etapa plana | 183 | Mauricio Moreira | Julien Duval |
| 3a etapa | 8 de juny | La Croixille – Lassay-les-Châteaux | etapa accidentada | 179 | Jon Aberasturi Izaga | Thibault Ferasse |
| 4a etapa | 9 de juny | Cossé-le-Vivien – Laval | etapa plana | 170 | Bryan Coquard | Thibault Ferasse |

### Etapa 3
## Classificació final

Font: ProCyclingStats :

## Referències

* ↑ Boucles de la Mayenne. Normes 2018.

## Enllaços externs

* Boucles de la Mayenne 2019 a ProCyclingStats
# Brian Holm

Brian Holm Sørensen (Kastrup, Municipi de Tårnby, 2 d'octubre de 1962) va ser un ciclista i actualment director esportiu danès. Com a corredor fou professional entre 1986 i 1998 i els seus principals èxits esportius foren el Campionat nacional en ruta de 1990, i la París-Brussel·les de l'any següent. En retirar-se continuà vinculat al ciclisme com a director esportiu de diferents equips dels que destaquen el T-Mobile Team, el HTC-High Road i actualment al Quick-Step Floors.
El seu germà Claus Michael també fou ciclista professional.

## Palmarès

* 1980
** Campió de Dinamarca júnior en ruta
** Campió de Dinamarca júnior en contrarellotge per equips
* 1983
** 1r al Duo Normand (amb Jack Olsen)
** Vencedor d'una etapa de la Volta a Suècia
* 1984
** 1r al Gran Premi de Lillers
* 1986
** 1r al Circuit des frontières
* 1990
** Campió de Dinamarca en ruta
** Vencedor d'una etapa del Tour d'Armòrica
* 1991
** 1r a la París-Brussel·les
** 1r a la París-Camembert
* 1998
** Vencedor d'una etapa de la Volta a Dinamarca

### Resultats al Tour de França

* 1987. 110è de la classificació general
* 1989. 109è de la classificació general
* 1990. 60è de la classificació general
* 1991. 124è de la classificació general
* 1992. 76è de la classificació general
* 1993. 77è de la classificació general
* 1996. 107è de la classificació general

### Resultats a la Volta a Espanya

* 1989. 101è de la classificació general

### Resultats al Giro d'Itàlia

* 1987. 100è de la classificació general
* 1992. 86è de la classificació general

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Brian Houghton Hodgson

Brian Houghton Hodgson (1 de febrer del 1800 – 23 de maig del 1894) fou un naturalista i etnòleg que treballà a l'Índia Britànica, on fou funcionari britànic.

## Vida i carrera

Hodgson nasqué a Prestbury (Cheshire). A l'edat de disset anys viatjà a l'Índia com a escriptor de la Companyia Britànica de les Índies Orientals.
Fou enviat a Katmandú (Nepal) com a comissionat assistent el 1819, convertint-se en resident britànic el 1833. Estudià els nadius del Nepal, produint un gran nombre d'escrits del seu llenguatge, la seva literatura i la seva religió.

### Ornitologia i història natural

Hodgson estudià tots els aspectes de la història natural del Nepal, Sikkim i Bengala. Agrupà una gran col·lecció d'aus i mamífers dissecats que finalment donà al Museu Britànic. Descobrí noves espècies d'antílops que foren anomenades en honor seu, com ara el txiru (Pantholops hodgsonii). També descobrí 39 espècies de mamífers i 124 espècies d'aus que no havien sigut descrites prèviament. 79 d'aquestes espècies d'aus foren descrites per ell.

## Obres

* Miscellaneous Essays relating to Indian Subjects. Trübner, Londres 1880
* Essays on the languages, literature, and religion of Nepal and Tibet. Trübner, Londres 1874
* Comparative vocabulary of the languages of the broken tribes of Népal. Calcuta 1859
* Papers relative to the colonization, commerce, physical geography, &c. ... Calcuta 1857
* Route of two Nepalese Embassies to Pekin with remarks on the water-shed and plateau of Tibet. Hodgson, Darjeeling 1856
* Route from Kathmandu, the capital of Nepal, to Darjeeling in Sikim, interspersed with remarks on the people and country. Calcuta 1848
* Essay the first. Thomas, Calcuta 1847
* Preeminence of the vernaculars. Serampore 1847
* Catalogue of Nipalese birds between 1824 and 1844. Calcuta 1844
* Illustrations of the literature and religion of the Buddhists. Serampore, 1841

## Notes

* ↑ 28 de maig del 1894 segons M. A. Smith a Fauna of British India, publicat el 1941
# C. H. B. Kitchin

Clifford Henry Benn Kitchin (Harrogate, 17 d'octubre de 1895 - Brighton, 4 d'abril de 1967) va ser un novel·lista britànic. Va ser conegut per les seves quatre novel·les de misteri del detectiu Malcolm Warren (Death of My Aunt, Crime at Christmas, Death of His Uncle i The Cornish Fox), però les seves altres novel·les també van ser ben considerades, especialment per altres escriptors. Les seves novel·les més conegudes són The Auction Sale, Streamers Waving i Mr. Balcony. Va ser un dels dos mentors de Francis King. Els seus altres treballs inclouen Book of Life, Ten Pollitt Place i Jumping Joan.
Kitchin va estudiar a l'Exeter College d'Oxford i va esdevenir advocat. Va ser un excel·lent jugador d'escacs i del bridge, a més de pianista. Kitchin havia nascut en un ambient opulent i va augmentar la seva riquesa invertint en el mercat de valors. Va utilitzar la seva riquesa per participar en molts camps diferents, incloent-hi la cria i carreres de llebrers, en les quals va destacar durant un breu període. Era homosexual i visqué amb la seva parella, Clive Preen, fins a la mort de Preen el 1944.

## Referències

* ↑ "Kitchin, C. H. B." A Dictionary of Writers and their Works.
* ↑ "Kitchin, Clifford Henry Benn" The Oxford Companion to English Literature.
* ↑ Wright, Adrian: Foreign country: the life of L.P. Hartley.

## Enllaços externs

* «Clifford Kitchin biography». [Consulta: 22 desembre 2006]. via knitting circle
* Valancourt Books biography
# Bollengo

Bollengo és un comune (municipi) de la ciutat metropolitana de Torí, a la regió italiana del Piemont, situat a uns 50 quilòmetres al nord-est de Torí. A 1 de gener de 2019 la seva població era de 2.167 habitants.
Bollengo limita amb els següents municipis: Torrazzo, Burolo, Ivrea, Palazzo Canavese, Magnano, Albiano d'Ivrea i Azeglio.

## Referències

* ↑ «Resident population on 1st january» (en anglès). ISTAT. [Consulta: 2 abril 2020].
# Brezno

Brezno és una ciutat d'Eslovàquia. Es troba a la regió de Banská Bystrica, és capital del districte de Brezno.

## Història

La primera menció escrita de la vila es remunta al 1265.

## Població

| Any | Població | Font |
| 1991 | 22.400 | cens |
| 2001 | 22.875 | cens |
| 2006 | 23.102 | estimació |
| 2013 | 21.534 | cens |

## Ciutats agermanades

* Agria, Grècia
* Ciechanów, Polònia
* Čačak, Sèrbia
* Meudon, França
* Nadlak, Romania
* Nový Bydžov, República Txeca
# Boophis andreonei

Boophis andreonei és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis andreonei. Llista Vermella de la UICN, Unió Internacional per a la Conservació de la Natura, 2006. Consultat el 3 gener 2008 (en anglès). (anglès)